Tömeges tesztelésre készülnek Ukrajnában
Ukrajnában a tervek szerint hamarosan elkezdik tömegesen tesztelni a lakosságot, hogy azonosítsák azokat, akiknek a szervezetében már megjelentek az új típusú koronavírusra válaszul termelõdõ antitestek, azaz már átestek a fertõzésen - mondta Viktor Ljasko egészségügyi-miniszterhelyettes, országos tisztifõorvos pénteken az 1+1 ukrán tévécsatorna egyik mûsorában.
A tisztségviselõ elmondta, hogy az alkalmazni kívánt, úgynevezett ELISA-tesztek még nincsenek forgalomban az országban, kísérleti fázisban vannak, de - mint állította - Ukrajna lesz az ötödik ország a világon, ahol ezt a módszert alkalmazni fogják.Az egészségügyi minisztérium által közölt adatok alapján Ukrajnában péntekre egy nap alatt 477 új esettel 7647-re emelkedett a regisztrált koronavírusos fertõzöttek száma, a betegségben meghaltaké pedig 6 újabb halálos áldozattal 193-ra nõtt. A betegségbõl eddig 601-en gyógyultak fel.Online sajtótájékoztatóján Makszim Sztepanov egészségügyi miniszter hozzáfûzte, hogy az újonnan azonosított 477 fertõzött között 28 gyerek és 98 egészségügyi dolgozó van. Velük együtt eddig 503 gyerek és 1458 egészségügyi dolgozó betegedett meg. Megjegyezte, hogy a gyógyultak között van viszont 109 egészségügyi alkalmazott is. 

Az elmúlt napban 181-en kerültek kórházba. Jelenleg 2489-an szorulnak kórházi ápolásra, köztük 109 gyerek és 244 egészségügyi dolgozó. Lélegeztetõgépen 103-an vannak, köztük egy gyerek.

Az ország két legfertõzöttebb területe továbbra is a délnyugat-ukrajnai Csernyivci megye (1199 fõ) és a fõváros, Kijev (1122 fõ).

Sztepanov elmondta, hogy most még van elegendõ férõhely a koronavírusos betegeket fogadó kórházakban. Közlése szerint jelenleg az ágykihasználtság ezekben a kórházakban átlagosan 15-20 százalékos, bár elismerte, hogy van olyan intézmény, ahol már elérte az 50 százalékot.

"A 242 referenciakórházban, amelyek elsõ hullámú kórházaknak minõsülnek, csaknem 43 ezer szabad hely van" - emelte ki a miniszter. Szabad és mûködõképes lélegeztetõgépbõl 1877 áll rendelkezésre.
Közben a fegyveres erõk illetékesei pénteken arról számoltak be, hogy a hadseregben újabb öt megbetegedést jegyeztek fel, így a fertõzöttek száma soraikban elérte az 51-et.
teszt Viktor Ljasko antitest koronavírus Makszim Sztepanov járvány Ukrajna